代人上師垣生辰三首  其三
作者：仲并
朝代：宋

paragraphs: 化工作意辦春來，斗柄明朝後日回。
東風先到江南岸，江山濯濯無塵埃。
靈光葱葱隨處有，夜半兩兩明三台。
天遣異人爲時出，要作霖雨澤九垓。
明堂藉此一柱壯，他山之木皆凡材。
如今國勢盤泰華，向來天步屯雲雷。
歲歲年年競是日，人人爭欲持壽杯。
天知調羹付公手，江梅不爲他人開。
長生唯在一清浄，別無方丈并蓬萊。